Eurovision Song Contest 1985

30. Eurovision Song ContestDatum 4. Mee 1985Stad Göteborg (Schweden)Gebai ScandinaviumGewënner Bobbysocks (Norwegen)Zuel vu Länner 19Nei Participatiounen KengModeratiounLill LindforsInterval Act Guitars Unlimited mat schweedeschen EvergreensOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.

Den 30. Eurovision Song Contest war de 4. Mee 1985 a Schweden. Organiséiert gouf d'Eurovisioun dat Joer am Scandinavium zu Göteborg. Et war déi gréisst a modernst Hal déi bis dohi fir de Grand Prix gebraucht gi war. Presantatrice war d'Lill Lindfors.

Am Ganzen hunn 19 Länner matgemaach. Malta, Monaco, Holland a Jugoslawien waren net dobäi.

Verschidde Sänger ware scho virdru mol eng Kéier dobäi, de Gary Lux fir Éisträich 1983 (Deel vu Westend), d'Lia Vissi fir Zypern 1980 (Deel vun Epikouri, fir Griicheland), d'Grupp Hot Eyes fir Dänemark 1984, den Izhar Cohen fir Israel 1978, den Al Bano & Romina Power fir Italien 1976, d'Ireen Sheer fir Lëtzebuerg 1974 a 1978 (fir Däitschland), d'Hanne Krogh (Deel vu Bobbysocks) fir Norwegen 1971, d'Elisabeth Andreassen (Deel vu Bobbysocks) fir Norwegen 1982 (Deel vu Chips, fir Schweden), d'Kikki Danielsson fir Schweden 1982 (Deel vu Chips), de Pino Gasparini fir d'Schwäiz 1977 (Deel vun der Pepe Lienhard Band) an d'Mariella Farré fir d'Schwäiz 1983.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Göteborg matgedeelt ginn.

Déi éischt Plaz kruten d'Vertrieder vu Norwegen, den Duo Bobbysocks (Hanne Krogh an Elisabeth Andreassen), mat 18 Punkte Virsprong virum Grupp Wind (Däitschland). Déi drëtt Plaz krut d'Kikki Danielsson, déi fir Schweden ugetruede war.

Fir Norwege war et déi éischt Kéier datt et de Grand Prix gewonnen hat.

 Klassement 
 Plaz  Land  Interpret  Titel  Punkten 1.  Norwegen  Bobbysocks  La det swinge  123 2.  Däitschland  Wind  Für alle  105 3.  Schweden  Kikki Danielsson  Bra vibrationer  103 4.  Groussbritannien  Vikki  Love Is …  100 5.  Israel  Izhar Cohen  Olé, olé  93 6.  Irland  Maria Christian  Wait Until the Weekend Comes  91 7.  Italien  Al Bano a Romina Power  Magic, Oh Magic  78 8.  Éisträich  Gary Lux  Kinder dieser Welt  60 9.  Finnland  Sonja Lumme  Eläköön elämä  58 10.  Frankräich  Roger Bens  Femme, dans ses rêves aussi  56 11.  Dänemark  Hot Eyes  Sku' du spørg' fra no'en?  41 12.  Schwäiz  Mariella Farré a Pino Gasparini  Piano, piano  39 13.  Lëtzebuerg  Margo, Franck Olivier, Diane Solomon, Ireen Sheer  Malcolm Roberts, Chris Roberts  Children, Kinder, enfants  37 14.  Spuenien  Paloma San Basilio  La fiesta terminó  36 14.  Tierkei  MFÖ  ai didai dai  36 16.  Zypern  Lia Vissi  To katalava arga  15 16.  Griicheland  Takis Biniaris  Miazoume  15 18.  Portugal  Adelaide  Penso em ti - Eu sei  9 19.  Belsch  Linda Lepomme  Laat me nu gaan  7

 Um Spaweck 

 Eurovision.tv
 Eurovision.de
 diggiloo.net

 Lëtzebuerg (Lëtzebuerg) 100px Bergen (Norwegen) ESC 1984 Eurovision Song Contest ESC 1986

1985
Kategorie:Musek 1985